
Rīgā, 11.08.2026.

Skaidrojums Nr.1
par atklātā konkursa “N1 kategorijas transportlīdzekļa iegāde ar lietoto transportlīdzekļu ieskaitu” 
(Id.Nr. CSDD 2026/57) nolikumu


VAS “Ceļu satiksmes drošības direkcija” (turpmāk – CSDD) iepirkuma komisija ir sagatavojusi skaidrojumu par atklātā konkursa “N1 kategorijas transportlīdzekļa iegāde ar lietoto transportlīdzekļu ieskaitu” (Id.Nr. CSDD 2026/57) (turpmāk – Iepirkums) nolikumu un paskaidro:

	Nr.
	Jautājums
	Atbilde

	1.
	[bookmark: _Hlk217999794]Veidojot iepirkumus ar Ieskaita transportlīdzekļiem, Pasūtītājs vienmēr pievieno Ieskaita transportlīdzekļu novērtējumu, kuri veikti pie uzņēmumiem, kuri ar to nodarbojas, norādot ātrās realizācijas cenu. Līdz ar to Pretendentam iesniedzot piedāvājumu, piedāvātā cena nevar būt zemāka kā Pasūtītājs norādījis novērtējumā.  Šajā Iepirkumu dokumentācijā ir pievienoti 2 (divi) lietoti Ieskaita transportlīdzekļu dati, bet nav norādītas Pasūtītāja novērtētās cenas.
Jautājums: Lūgums veikt precizējumu un pievienot novērtēšanas dokumentus abiem ieskaita transportlīdzekļiem ?
	Iepirkuma komisija paskaidro, ka Iepirkuma dokumentācijā apzināti nav norādīts ieskaita transportlīdzekļu novērtējums.
Attiecīgajiem ieskaita transportlīdzekļiem vairs nav bilances atlikušās vērtības. Pasūtītājs nav noteicis minimālo ieskaita vērtību vai veicis atsevišķu transportlīdzekļu novērtējumu.
Pretendentiem piedāvājumā patstāvīgi jānosaka piedāvātā ieskaita vērtība, ņemot vērā tirgus situāciju un Iepirkuma dokumentācijā sniegto informāciju par attiecīgajiem transportlīdzekļiem. Pretendentam, kurš profesionāli darbojas transportlīdzekļu tirdzniecības nozarē, ir nepieciešamās zināšanas un pieredze, lai patstāvīgi izvērtētu lietota transportlīdzekļa stāvokli, tirgus situāciju un citus apstākļus, kas ietekmē tā ieskaita vērtību.
Ieskaita vērtība nav tikai teorētiski nosakāma transportlīdzekļa tirgus vērtība, bet gan Pretendenta komerciāls piedāvājums – cena, par kādu tas ir gatavs transportlīdzekli pieņemt ieskaitā, uzņemoties ar to saistīto komerciālo risku. Tā kā ieskaita vērtība ir viens no piedāvājumu vērtēšanas kritērijiem, Pasūtītāja interesēs ir saņemt katra Pretendenta faktiski piedāvāto ieskaita cenu, nevis trešās personas noteiktu tirgus vērtējumu.
Visiem Pretendentiem ir nodrošināta vienāda informācija par ieskaita transportlīdzekļiem un vienlīdzīga iespēja tos apsekot klātienē, tādējādi nodrošinot iespēju patstāvīgi noteikt piedāvājamo ieskaita vērtību.
Līdz ar to nav objektīvas nepieciešamības prasīt neatkarīga vai sertificēta vērtētāja atzinumu, jo tas nenosaka cenu, par kādu Pretendents ir gatavs transportlīdzekli pieņemt ieskaitā, un radītu papildu administratīvo un finansiālo slogu.
Attiecīgi grozījumi Iepirkuma dokumentācijā netiks veikti.

